یئنی نوع کروناویروس‌دان ایندییه‌دک حیاتینی ایتیرنلرین سایی دونیا اوزره 325 مینی کئچیب. معلوماتا گؤره، ویروسا یولوخان‌لارین عمومی سایی 5 میلیونا یاخینلاشارکن، ساغالان‌لارین سایی دا 1 میلیون 970 مینی اؤتوب.
باتی افریقا اؤلکه‌سی نیجریه-ده یئنی نوع کروناویروس‌دان 192 نفر اؤلوب، یولوخما حال‌لارین سایی 6 مینی کئچیب.
افریقا خسته‌لیک‌لره نظارت و قارشی‌سی‌نین آلینماسی مرکزی‌نین (Africa CDC) سون معلومات‌لارینا گؤره، قاره ده "کووید-19"-دان اؤلن‌لرین سایی 70 آرتا‌راق 2 مین 834، ویروسون یولوخدوغو اینسان‌لارین سایی سون 24 ساعاتدا 3 مین 500-دن چوخ آرتا‌راق 88 مین 172-ا چیخیب. ایندییه قدر 33 مین 863 نفر ایسه ساغالیب.
سودان-دا جان ایتکی‌سی 111-ا، یولوخما سایی ایسه 2 مین 728-ا یوکسلیب.
اؤلن‌لرین 26، یولوخما سایی‌نین 954 اولدوغو لوبنان-دا یئنی نوع کروناویروس علیهینه تدبیرلر 7 ژوئن تاریخینه قدر اوزادیلیب. حکومت اپیدمی ایله موباریزه چرچیوه‌سینده 15 مارس دا اعلان ائدیلن سفربرلیک چرچیوه‌سینده نقلیات و یئمک کیمی اساس احتیاج‌لاری قارشیلایان بعضی موسسه‌لردن باشقا اؤزل و دؤولت قوروم‌لارینی باغلاماق قرارینا گلمیشدی.
278 نفرین اؤلدوگو و یولوخما‌لارین سایی‌نین 16 مین 659-ا چاتدیغی ایسراییل-ده باش ناظیر بنیامین نتانیاهو "کووید-19" سببیله مارس آیی‌نین سونوندا باغلانماغا باش‌لانان بوتون عبادت یئرلری‌نین بو گون‌دن اعتباراً یئنی‌دن آچیلاجاغینی آچیقلاییب.
گونئی کره-ده سون 24 ساعات عرضینده 32 یئنی "کووید-19" یولوخما فاکتی‌نین آشکارلانماسی ایله عمومی یولوخما سایی 11 مین 110-ا یوکسلیب. بو، اؤلکه‌ده "می آیی‌نین 11-دن بری ان یوکسک گونده‌لیک آرتیم" ایدی. 263 نفرین اؤلدوگو اؤلکه‌ده سون بیر نئچه آی عرضینده باغ‌لانان مکتب‌لر تدریجن آچیلماغا باشلانیب.
روسیا-دا "کووید-19" پاندمی سیندن اؤلن‌لرین سایی بیر گونده 2 مین 972-یه، ویروس آشکارلانان‌لارین سایی 308 مین 705-ا چاتیب. فدرال توریزم آژانسی‌نین (Rosturizm) صدری زارینا دوگوزووا اؤلکه‌ده توریزم سئکتورون‌داکی بعضی محدودیت‌لرین ژوئن ین 1-دن اعتباراً لغو اولونماغا باشلاناجاغینی بیلدیریب.
3 مین 303 نفرین اؤلدوگو هیندوستان-دا سون 24 ساعات عرضینده "کووید-19"-ون آشکارلانماسی ایله یولوخما‌لارین سایی 106 مین 750-ا چیخیب. بو، ویروسون اؤلکه‌ده ایلک دفعه آشکارلاندیغی 30 ژانویه تاریخیندن بری قئیده آلینان "ان یوکسک گونده‌لیک آرتیم" ایدی.
